[{"text_idx": "#000003", "text": "Reformierakond otsib toetust Vene kodanike valimiso\u0303iguse peatamiseks"}, {"text_idx": "#000005", "text": "Reformierakond otsib riigikogus koalitsioonipartnerite toetust eelno\u0303ule, millega peatataks Vene kodanike ha\u0308a\u0308leo\u0303igus KOV-valimistel. Sotside so\u0303nul on aga tegemist valimiskampaania ning julgeolekuohuga."}, {"text_idx": "#000006", "text": "Peaminister ja Reformierakonna juht Kaja Kallas u\u0308tles septembrikuus, et praeguses valitsuskoalitsioonis ei ole kokkulepet, et minna edasi plaaniga vo\u0303tta Eestis elavatelt Vene ja Valgevene kodanikelt ha\u0308a\u0308leo\u0303igus kohalike omavalitsuste volikogude valimistel. \"Ja selle parlamendi koosseisu ajal, selles koalitsioonis me ei la\u0308he selle otsusega kuidagi edasi. Parlament muidugi menetleb neid teemasid ja kindlasti valimistel see teema ka tuleb,\" u\u0308tles Kallas siis."}, {"text_idx": "#000007", "text": "Riigikogu menetluses on juba Isamaa eelno\u0303u, mis vo\u0303taks valimiso\u0303iguse ko\u0303igilt kolmandate riikide kodanikelt, nu\u0308u\u0308d on Reformierakonna fraktsioonis valminud eelno\u0303u, millega vo\u0303etaks valimiso\u0303igus vaid Vene kodanikelt ja ajutiselt."}, {"text_idx": "#000008", "text": "Reformierakonna fraktsiooni esimees Mart Vo\u0303rklaev u\u0308tles ERR-ile, et nende analu\u0308u\u0308s na\u0308itab, et praegu menetluses olev Isamaa eelno\u0303u ei oleks mo\u0303istlik ning ka juriidiliselt vajaks see ilmselt po\u0303hiseaduse muutmist."}, {"text_idx": "#000009", "text": "\"Seeto\u0303ttu koostasime eelno\u0303u, mis peataks valimiso\u0303iguse ajutiselt ning ainult agressiooniso\u0303da pidavate riikide kodanike puhul. Leiame, et see on teema, mille u\u0308le vo\u0303iks avalikult ja koalitsioonipartneritega arutada ning otsida vo\u0303imalusi koos see seadusena vastu vo\u0303tta,\" so\u0303nas Vo\u0303rklaev."}, {"text_idx": "#000010", "text": "Vo\u0303rklaev u\u0308tles kolmapa\u0308eva o\u0303htul, et on eelno\u0303u koos seletuskirjaga koalitsioonipartneritele saatnud ja lu\u0308hikese tutvustuse teinud: \"Oleme kokku leppinud, et pa\u0308rast esmast tutvumist arutame seda omavahel.\""}, {"text_idx": "#000012", "text": "\"Ma arvan, et see on valimiskampaania selline algatus, et pu\u0308u\u0308takse saada Isamaalt ha\u0308a\u0308li endale,\" u\u0308tles La\u0308a\u0308nemets."}, {"text_idx": "#000013", "text": "Vo\u0303rklaeva so\u0303nul tulebki valijatele teada anda, mille eest seistakse, ent konkreetse eelno\u0303uga tuli Reformierakond va\u0308lja selleks, et va\u0308hendada julgeolekuohtu."}, {"text_idx": "#000014", "text": "\"Et va\u0308hendada ohtu Eesti sisemisele ja va\u0308lisele rahule, milleks meie vabariik meie po\u0303hiseaduse preambula ja\u0308rgi on ellu kutsutud. Seega loodame, et o\u0303nnestub jo\u0303uda kokkuleppele selles, kuidas need inimesed, kes ka\u0308ivad Vene fo\u0308deratsiooni saatkonnas valimas Putinit, ei saaks Eesti kohalikel valimistel kaasa ra\u0308a\u0308kida, et me ei saaks kohalikke volikogusid, kes on lojaalsed, mo\u0303nele teisele riigile. Aga kui seda kokkulepet ei saavutata, oleme valmis mo\u0303ttele ka valimistel mandaati ku\u0308sima,\" ra\u0308a\u0308kis Vo\u0303rklaev."}, {"text_idx": "#000015", "text": "La\u0308a\u0308nemets na\u0308eb aga julgeolekuohtu just Vene kodanikelt ha\u0308a\u0308leo\u0303iguse a\u0308ravo\u0303tmises."}, {"text_idx": "#000016", "text": "\"Peamine probleem sellel [Reformierakonna] eelno\u0303ul on see, et seal on julgeolekuanalu\u0308u\u0308s puudu, nagu oli ka Isamaa eelno\u0303ul. Ma olen sellele kogu aeg viidanud, et vaadates neid ohuhinnanguid, mida kaitsepolitsei teeb ja ko\u0303ik teised, et mis saab siis selles olukorras, kus meil tekivad Ida-Virumaale linnad, kus kas pooled elanikud vo\u0303i kaks kolmandikku elanikest ei saa enam ha\u0308a\u0308letada. Kuidas nad hakkavad oma meelsust va\u0308ljendama? Sellele ta\u0308na vastust ei ole. See tegelikult on suur julgeolekuoht,\" ra\u0308a\u0308kis La\u0308a\u0308nemets."}, {"text_idx": "#000019", "text": "Isamaa esimees Helir-Valdor Seeder ro\u0303o\u0303mustas, et Reformierakond on valmis kaasa tulema Isamaa juba menetluses oleva eelno\u0303uga. Seedri so\u0303nul oleks reformierakondlastel oma ideed ko\u0303ige kiiremini vo\u0303imalik realiseerida Isamaa eelno\u0303ule tehtavate muudatusettepanekute kaudu."}, {"text_idx": "#000020", "text": "\"Me oleme valmis erinevateks lahendusteks ja konstruktiivselt seda menetlema. Kui kellelgi on soov seda eelno\u0303u muuta, siis me oleme valmis. Oluline on eesma\u0308rk. Praegu tundub, et et meie eelno\u0303u ja Reformierakonna seni veel teadmata eelno\u0303u, aga algatus kannavad ilmselt u\u0308hte eesma\u0308rki ja selle u\u0308le on mul hea meel,\" lausus Seeder, kes luges eelno\u0303u kohta samuti lehest."}, {"text_idx": "#000021", "text": "\"Nu\u0308u\u0308d on ku\u0308simus, kas Reformierakond on valmis ka sellega lo\u0303puni minema. Seni on nad o\u0308elnud, et kui sotsiaaldemokraadid koalitsioonis ei ole valmis Vene kodanikelt ha\u0308a\u0308letuso\u0303igust a\u0308ra vo\u0303tma, siis nad ei ole valmis otsima ka laiapo\u0303hjalist toetust riigikogus laiemalt. Sel juhul sellest Reformierakonna algatusest seadust ei pruugi saada,\" ra\u0308a\u0308kis Seeder."}, {"text_idx": "#000022", "text": "Seeder u\u0308tles, et Vene kodanikelt KOV-valimistel ha\u0308a\u0308leo\u0303iguse vo\u0303tmine tugevdaks Eesti julgeolekut. \"Selles olen ma ta\u0308iesti su\u0308gavalt veendunud, et riigi, kellega me oleme sisuliselt so\u0303jas ja kelle on parlament tunnistanud terroristlikuks, kodanikel on Eestis valimiso\u0303igus kohalikel valimistel ja ka la\u0308bi valijameeste saavad nad kaasa ra\u0308a\u0308kida ka riigipea valimistel ja et sellise o\u0303iguse olemasolu nende inimeste puhul on kindlasti ohuks Eesti riigile,\" ra\u0308a\u0308kis Seeder."}, {"text_idx": "#000023", "text": "Seedri so\u0303nul on Isamaa valmis ka po\u0303hiseadust muutma selleks, et vastav eelno\u0303u seadusena vastu vo\u0303etaks ja ei oleks po\u0303hiseadusega vastuolus."}, {"text_idx": "#000024", "text": "O\u0303iguskantsler U\u0308lle Madise u\u0308tles septembrikuus, et kui riigikogu peaks vo\u0303tma Eestis alaliselt elavatelt kolmandate riikide kodanikelt Isamaa koostatud eelno\u0303us kavandatud kujul ja po\u0303hjendustega ha\u0308a\u0308leo\u0303iguse kohalikel valimistel, algatab Madise suure to\u0303ena\u0308osusega po\u0303hiseaduslikkuse ja\u0308relevalve menetluse riigikogus ja vajadusel riigikohtus."}, {"text_idx": "#000026", "text": "Kristina Kallas kritiseeris justiitsministri ettevo\u0303tmisi"}, {"text_idx": "#000027", "text": "Eduard Odinets: loosungid ei taga saadikute keeletaset"}, {"text_idx": "#000035", "text": "\"AK. Na\u0308dal\": kas lasterikka pere toetus aitab lastekodulastele kodu leida?"}, {"text_idx": "#000036", "text": "Verlin pidas rekordi ja\u0308rel konkurenti meeles: ilma Dianata oleks keeruline"}, {"text_idx": "#000037", "text": "\"AK. Na\u0308dal\" uuris teatrite heldema rahastuse tagamaid"}, {"text_idx": "#000038", "text": "Tarmu Tammerk: valimiste kajastamisest ERR-is"}, {"text_idx": "#000042", "text": "USA o\u0303hujo\u0303udude kindral: so\u0303da Hiinaga vo\u0303ib puhkeda juba 2025. aastal"}, {"text_idx": "#000043", "text": "EKRE lubab laenude ja tulumaksu sidumist laste arvuga"}, {"text_idx": "#000044", "text": "Professor: oleme Eestis la\u0308inud nutiso\u0303ltuvuse hirmujuttudega liiale"}, {"text_idx": "#000048", "text": "Depressiooniravimid aitavad bakteritel antibiootikume trotsida"}, {"text_idx": "#000052", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000053", "text": "ETV2 teemao\u0303htu pu\u0308hendub eesti kirjandusklassikale"}, {"text_idx": "#000057", "text": "Teadlaste kaasabil valminud nutikad u\u0308leka\u0308igurajad vo\u0303ivad pa\u0308a\u0308sta elusid"}, {"text_idx": "#000062", "text": "Eesti tahab va\u0308ltida Euroopa u\u0308histuru killustumist"}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]